**ОДОБРИЛ,**

**ЛЮДМИЛА ПЕТКОВА**

 **МИНИСТЪР НА ФИНАНСИТЕ**

ФИНАНСОВА ОБОСНОВКА

**ОТНОСНО:** *Проект на Постановление на Министерския съвет за изменение на Постановление № 66 на Министерския съвет от 1996 г. за кадрово осигуряване на някои дейности в бюджетните организации (обн., ДВ, бр. 29 от 1996 г., изм., бр. 76 и 92 от 1997 г., бр. 5 от 1999 г., бр. 53 от 2000 г., бр. 100 от 2005 г., бр. 14 от 2008 г., бр. 4 от 2009 г., бр. 51, 91 и 93 от 2011 г., бр. 49, 80 и 103 от 2012 г., бр. 17, 53, 80, 97 и 110  от 2013 г., бр. 2 и 105 от 2014 г., бр. 42 от 2015 г., бр. 1 и 103 от 2016 г., бр. 11, 58 и 102 от 2017 г., бр. 107 от 2018 г., бр. 101 от 2019 г., бр. 103 от 2020 г., доп. бр. 102 от 2021 г., изм. бр. 25, 36 и 99 от 2022 г., изм. бр. 1, доп. бр. 58, изм. бр. 87 и бр. 105 от 2023 г., изм. и доп., бр. 61 от 2024 г.)*

**1. Бюджет на първостепенен разпоредител с бюджет, който е засегнат от проекта на акт**

Министерство на транспорта и съобщенията

**2. Бюджет на второстепенен разпоредител с бюджет, който е засегнат от проекта на акт**

неприложимо

**3. Описание на дейностите, които произтичат от проекта на акт, и мотивите към всяка от тях**

С предлаганото изменение се цели ограничението в чл. 1, ал. 2 от постановлението да не се прилага за изпълнение на дейностите, необходими за приемане, опазване и съхраняване на мощностите за военновременна дейност, предоставени на Министерството на транспорта и съобщенията съгласно Решение № 590 на Министерския съвет от 2021 г. за срока на изпълнение на посочените дейности (до 31.12.2025 г.). Осигуряването на възможността за увеличаване на числеността на персонала на Министерство на транспорта и съобщенията се налага от следните обстоятелства:

Със Закона за преобразуване на Строителните войски, Войските на Министерството на транспорта и Войските на Комитета по пощи и далекосъобщения в държавни предприятия (обн. ДВ, бр. 57 от 2000 г.) (ЗПСВВМТВКПД, отменен), се образуват държавни предприятия „Транспортно строителство и възстановяване“ (ДП „ТСВ“) и „Съобщително строителство и възстановяване“ (ДП „ССВ“) по чл. 62, ал. 3 от Търговския закон като юридически лица със седалище в гр. София. В основния предмет на дейност на предприятията е включено поддържането на готовност и изпълнението на дейности и задачи по държавния военновременен план и изпълнението на задачи по териториалната отбрана на страната.

В изпълнение на законовите изисквания (§ 2 от Заключителните разпоредби на Закона за отмяна на Закона за преобразуване на Строителните войски, Войските на Министерството на транспорта и Войските на Комитета по пощи и далекосъобщения в държавни предприятия), Министерският съвет с Решение № 256 от 3 май 2019 г. преобразува ДП „ТСВ“ и ДП „ССВ“ в еднолични акционерни дружества с държавно участие в капитала, съответно „ТСВ“ ЕАД и „ССВ“ ЕАД. С приетото решение е предвидено дружествата да поемат активите, пасивите, другите права и задължения и архива на държавните предприятия, като капиталът на дружествата се формира от непарична вноска, представляваща стойността на правото на собственост върху имотите – частна държавна собственост, подробно описани за „ТСВ“ ЕАД в приложение № 1, определена по реда на чл. 92, ал. 1 от Правилника за прилагане на Закона за държавната собственост (ППЗДС), и стойността на движимото имущество, подробно описано в приложение № 2, определена по реда на чл. 92, ал. 2 от ППЗДС, а по отношение на „ССВ“ ЕАД капиталът на дружеството се формира от непарична вноска, представляваща стойността на правото на собственост върху имотите – частна държавна собственост, подробно описани в приложение № 4, определена по реда на чл. 92, ал. 1 от ППЗДС, и стойността на движимото имущество, подробно описано в приложение № 5, определена по реда на чл. 92, ал. 2 от ППЗДС.

**4. Въздействие върху държавния бюджет**

Предложеният проект на акт ще окаже въздействие върху държавния бюджет за 2025 г.

С Решение № 590 от 9 август 2021 г. Министерският съвет предостави безвъзмездно за управление на Министерство на транспорта и съобщенията имоти – публична държавна собственост и имущество – мощности за военновременна дейност, подробно описани в приложенията на решението.

Характерът на тези активи (най-вече движимите вещи) е строго специфичен и пряко кореспондира с военното им предназначение – военна автотракторна техника, високопроходима и понтонна военна техника и мостови съоръжения за армейска комуникация, военна свързочна техника и оборудване – радиостанции, мобилни апаратни и мобилни уплътнителни системи, вещево-хранително оборудване – полеви кухни, мобилни водоноски и др. Тези активи са с изцяло отпаднала необходимост. Опазването и съхраняването на това имущество, както и поддържането и застраховането на районите, в които са разположени съответните складове е свързано с разходването на сериозен финансов ресурс. Въпреки, че тези активи са с отпаднала необходимост, те са заведени в баланса на Министерство на транспорта и съобщенията. Това определя ангажимента на министерството да организира всички мероприятия по тяхното съхраняване и поддържане в състоянието, в което са приети. Тази отговорност предполага не само осигуряването на „жива“ денонощна охрана на 10 – те войскови района, разположени на територията на страната, но и регулярно техническо обслужване на имуществото в складовите помещения, за да не погине същото. Опазването на активите изисква и определена поддръжка на сградите (покривни покрития, прозорци, врати и други).

Имайки предвид характера и възможното бъдещо „приложение“ на горното имущество, бяха проведени множество разговори от ръководството на Министерство на транспорта и съобщенията с представители на различни организации (най-вече Министерството на отбраната) за предаването на целите войскови райони, ведно с намиращите се в тях активи.

На работни срещи между представители на Министерство на транспорта и съобщенията и Министерство на отбраната, са разгледани въпроси, свързани с активите, които могат да бъдат предоставени безвъзмездно в управление на структури от Българската армия с цел обезпечаване изпълнението на техните функции.

Министерството на отбраната информира Министерството на транспорта и съобщенията за запитвания от самостоятелни юридически лица, второстепенни разпоредители с бюджет към министъра на отбраната – Сухопътни войски и Военноморските сили, за предоставяне за безвъзмездно управление на поземлени имоти, земя и сгради, в областите Варна и Стара Загора.

С Решение № 107 от 15 февруари 2024 г. Министерският съвет предостави безвъзмездно за управление на Сухопътните войски и на Военноморските сили имоти – публична държавна собственост, в областите Варна и Стара Загора. Понастоящем е извършено фактическото предаване на имотите в с. Новаково, община Аксаково, област Варна. До края на месец ноември 2024 г. предстои предаването и на имотите в с. Калояновец, община Стара Загора, област Стара Загора.

За останалите поземлени имоти към настоящият момент не е проявен интерес.

Разходите, необходими за изплащане на възнагражденията и свързаните с тях осигурителни вноски на служителите (по Постановление № 66 на Министерския съвет от 1996 г.), временно назначени за управление и съхраняване на активите, както и за издръжката (консумативи, застраховки и данъци) за 2022 г., 2023 г. и 2024 г. бяха допълнително целево осигурени по бюджета на Министерство на транспорта и съобщенията.

За 2025 г. година са необходими допълнителни средства по бюджета на МТС в размер на 2 362 300 лева, от тях за персонал 1 632 300 лева и за издръжка 730 000 лева за покриване на необходимостта от опазване на горецитираните активи. При неосигуряване на тези средства Министерството на транспорта и съобщенията ще изпадне в невъзможност да изплаща възнагражденията на наетия персонал, да изпълнява ролята си на добър стопанин и да се грижи за активите.

1. Персонал – 1 632 300 лева.

Разчетите за 2025 г. са направени за 81 бройки, като е предвидена минимална работна заплата. Планиран е % за прослужено време на персонала между 25-35 процента.

 Планирани са осигурителни вноски за работодателя в нормативно определения размер от 19,22 %, в т.ч. 11,62 % за ДОО, 2,8 % ДЗПО и 4,8 % за здравно осигуряване.

2. Издръжка – 730 000 лева.

Тази сума е свързана с финансовото осигуряване на следните задължителни дейности:

* Застраховка на сградите – около 170 000 лева, на база това което е плащано през предходната година. Застраховката ще бъде на тримесечна база за всеки от имотите, с цел да не се ангажират бюджетни средства, при предоставяне на имотите на заинтересовани бюджетни организации;
* Застраховка на имуществото – около 190 000 лева, на база това което е плащано през предходната година. Застраховката ще бъде на тримесечна база за всеки от имотите, с цел да не се ангажират бюджетни средства, при предоставяне на имотите на заинтересовани бюджетни организации;
* Данък сгради и такса смет – около 220 000 лева, на база това което е плащано през предходната година;
* Електроснабдяване и водоснабдяване – около 150 000 лева.

Общо необходимите средства за персонал за 2025 г. са 1 632 300 лева и за издръжка 730 000 лева.

5. Правни въпроси и необходимост от промяна на други нормативни актове

*Таблица № 1 „Разчет на средствата, необходими за финансиране на дейностите, които произтичат от проекта на акт, във връзка c m. 3”*

*(в хил. лв.)*

|  |  |  |  |
| --- | --- | --- | --- |
| **Дейности, произтичащи от проекта на****акт** | **Разходи за първата година** | **Разходи за втората година** | **Разходи за третата година** |
|  | **Бюджетни****средства** | **Средства от други източници\*** | **Бюджетни****средства** | **Средства от други източници\*** | **Бюджетни****средства** | **Средства от други източници\*** |
| **Дейност № 1** | 2 362,3 | **-** | **-** | **-** | **-** | **-** |
| **Общо:** | **2 362,3** | **-** | **-** | **-** | **-** | **-** |

\* Забележка. Другите източници се посочват и остойностяват и поотделно.

*Таблица № 2 „Изменения по бюджета или бюджетите, които произтичат от предлагания проект на акт, във връзка c m. 4"*

 *в лева*

|  |  |  |  |  |  |
| --- | --- | --- | --- | --- | --- |
| **Показатели** | **Закон за****Държавния****бюджет за****текущата****бюджетна****година** | **Произтичащи изменения за****текущата****бюджетна****година-2024** | **Произтичащи изменения за****следваща бюджетна година (2025)** | **Произтичащи изменения за****следваща бюджетна година (2026)** | **Произтичащи изменения за****следваща бюджетна година (2027)** |
| **1** | **2** | **3** | **4** | **5** | **6** |
| **Общо за системата на първостепенния разпоредител с бюджет - МТС** |
| **I. Приходи, помощи и дарения** | **54 161 800** |  |  |  |  |
| **II. Разходи** | **696 301 800** |  | **2 362 300** |  |  |
| **Текущи разходи** | **696 301 800** |  | **2 362 300** |  |  |
| **в т.ч. за персонал** | **58 229 000** |  | **1 632 300** |  |  |
| **Капиталови разходи** |  |  |  |  |  |
| **III.А. Бюджетни****взаимоотношения (трансфери) - НЕТО** | **642 140 000** |  | **2 362 300** |  |  |
| **Бюджетно****взаимоотношение с централния бюджет** | **453 950 200** |  | **2 362 300** |  |  |
| **Бюджетно взаимоотношение с други бюджетни организации** | **214 331 800** |  |  |  |  |
| **Трансфери между** | **-26 142 000** |  |  |  |  |
| **бюджети и сметки за средствата от Европейския съюз** |  |  |  |  |  |
| **Ш.Б. Временни безлихвени заеми** |  |  |  |  |  |
| **IV. Бюджетно салдо** |  |  |  |  |  |
| **V. Операции в частта на финансирането** |  |  |  |  |  |
| **Максимален размер на ангажиментите за****разходи** | **953 463 200** |  | **730 000** |  |  |
| **Максимален размер на новите задължения****за разходи** | **637 521 400** |  | **730 000** |  |  |
| **Щатни бройки** | **1937** |  |  |  |  |

**ПРЕДЛОЖИЛ:**

**Красимира Стоянова**

*Министър на транспорта и съобщенията*

*Съгласували:*

**Иван Марков**

*Главен секретар на МТС*

**Васил Невенов**

*Директор на дирекция „Финанси“*